קלימנטי ציטאישווילי

קלִימֶנטִי צִיטַאִישווִילִי (בגאורגית: კლიმენტი წიტაიშვილი; נולד ב-5 בינואר 1979) הוא כדורגלן עבר גאורגי ששיחק בעמדת החלוץ.

קריירה 
ציטאישווילי גדל בקבוצת זוגדידי (אז דינמו זוגדידי), וכשהיה בן 18 חתם בקבוצת דינמו טביליסי. לאחר שזכה בשנת 2000 בתואר מלך השערים של ליגת העל הגאורגית הוא הגיע לישראל והוחתם במכבי תל אביב על ידי שלמה שרף, והושאל לעירוני ראשון לציון, במדיה כבש 12 שערים בעונת 2000/2001. בעונה שלאחר מכן עבר לבני יהודה תל אביב, ובמהלך העונה חתם בינואר 2002 בהפועל צפרירים חולון.

לאחר שחזר לגאורגיה לעונה אחת הגיע בשנת 2003 לקפריסין וחתם בקבוצת אנורתוסיס פמגוסטה, עמה זכה באליפות קפריסין בשנת 2005 והעפיל לשלב המוקדמות השלישי של ליגת האלופות לאחר שהבקיע שער בניצחון 3–1 על הקבוצה הטורקית טרבזונספור. לאחר מכן שיחק בקבוצות נוספות בקפריסין וחזר לאנורתוסיס, עמה זכה בשנת 2008 באליפות נוספת. בשנת 2009 חתם בשורות היריבה העירונית נאה סלמיס פמגוסטה ובמדיה פרש ממשחק פעיל בשנת 2010.

בינואר 2014 חזר לשחק בקבוצת נעוריו זוגדידי עד תום העונה.

בנו, גאורגי ציטאישווילי, משחק בעמדת קשר בקבוצת דינמו קייב.

קישורים חיצוניים 

 קלמנטי, באתר הרשמי של אנורתוסיס פמגוסטה
 גידי ליפקין ומשה גוזגל, מכבי תל אביב מאיימת לקחת את קלמנטי ציטיאשווילי חזרה, באתר ynet, 2 בדצמבר 2000
 יעקב זיו, סיפורה של אנורטוזיס פמגוסטה, באתר nrg מעריב, 4 באוגוסט 2005

כדורגלנים גאורגים
חלוצי כדורגל גאורגים
טביליסי: כדורגלנים
כדורגלני הפועל ראשון לציון
כדורגלני בני יהודה תל אביב
כדורגלני צפרירים חולון
כדורגלני דינמו טביליסי
כדורגלני אנורתוסיס פמגוסטה
כדורגלני א.א.ל. לימסול
כדורגלני א.א.ק. לרנקה
כדורגלני נאה סלמיס פמגוסטה
כדורגלנים זרים בישראל
ספורטאים גאורגים בישראל
ספורטאים גאורגים ברוסיה
גאורגים שנולדו ב-1979